Սպիտակ, քաղաք Լոռու մարզում: Գտնվում է Վանաձոր-Գյումրի և Վանաձոր-Երևան ավտոմոբիլային մայրուղիների խաչմերուկում, այստեղով է անցնում Երևան-Թբիլիսի երկաթուղին: Հեռավորությունը՝Երևանից 97 կմ է: Քաղաքի վարչական տարածքը 6066.75 հա է, բնակչության թիվը՝13 000: Մինչև 1988թ.-ի դեկտեմբերի 7-ի աղետալի երկրաշարժը Սպիտակը արդյունաբերական և գյուղատնտեսական զարգացած քաղաքներից էր, որտեղ գործում էր 14 արդյունաբերական ձեռնարկություն, մինչև տարերային աղետը քաղաքում ապրում էր 18400 մարդ: